જો કે, મોડીરાત સુધી જાનમાલની નુકશાનીનો ચોકકસ આંક અગર નુકશાની જાણવા મળી નથી. પરંતુ બિનસત્તાવાર સુત્રોના જણાવ્યા અનુસાર, તળાજા અને મહુવા તાલુકાના અનેક ગામડાઓનો સંપર્ક તુટી જવા પામ્યો છે. અનેક ગામોમાં અંધારપટ જેવી સ્થિતિનું સર્જન થયું છે. નીચાણવાળા વિસ્તારોમાં રહેતા લોકોનું તાકિદે સ્થળાંતર કરી સુરક્ષિત જગ્યાઓ પર આશરો આપવામાં આવ્યો છે અને તંત્રના અધિકારીઓ દ્વારા નદી-તટ તથા અન્ય જળાશયો આસપાસ પેટ્રોલીંગ હાથ ધરી આવા સ્થળોએથી લોકો-પશુઓને દુર રાખવા માટે કવાયત હાથ ધરવામાં આવી રહી છે.